**Daugavpils pilsētas domes 2021.gada 13.maija saistošo noteikumu Nr.25“Grozījums Daugavpils pilsētas domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Bērnu tiesību aizsardzības likuma 26.panta sestā daļa noteic, ka lai veicinātu un atbalstītu pašvaldību brīvprātīgu iesaistīšanos atbalsta sniegšanā daudzbērnu ģimenēm, valsts īsteno Latvijas Goda ģimenes apliecības programmu, kuras ietvaros Sabiedrības integrācijas fonds nodrošina karšu izsniegšanu daudzbērnu ģimenēm.Ministru kabineta 2016.gada 05.janvāra noteikumu Nr.15 “Valsts atbalsta programmas “Latvijas Goda ģimenes apliecība “3+ Ģimenes karte”” īstenošanas kārtība” 2.punkts paredz, ka atbalsta programmas mērķis ir veicināt daudzbērnu ģimeņu labklājību, sniedzot tām priekšrocības (atvieglojumus) dažādu pakalpojumu saņemšanā, tādējādi samazinot minēto ģimeņu ikdienas izdevumus; 5.punkts - karte daudzbērnu ģimenei nodrošina iespēju saņemt atbalsta programmā paredzētās atlaides, izmantojot atbalsta programmā iekļautos pakalpojumus, kurus piedāvā pakalpojumu sniedzēji Latvijā. Ar grozījumiem saistošajos noteikumos pašvaldība iesaistās atbalsta sniegšanā Daugavpils pilsētas daudzbērnu ģimenēm, kompensējot ēdināšanas izdevumus pirmskolas izglītības iestādē. |
| 2. Īss projekta satura izklāsts | Ar grozījumu saistošo noteikumu 3.punkts tiek papildināts ar 3.3.apakšpunktu, kompensējot daudzbērnu ģimenēm ēdināšanas izdevumus pirmsskolas izglītības iestādēs |
| 3. Informācija par plānoto projekta ietekmi uz pašvaldības budžetu |  Ņemot vērā faktisko pieprasījumu (362 izglītojamie), iespējama apropriācijas palielināšana pamatbudžeta programmai 2021.gadā – 52 617 EUR |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Daugavpils pilsētas Izglītības pārvalde nosaka kārtību, kādā tiek kompensēti ēdināšanas izdevumi izglītojamajiem no daudzbērnu ģimenēm |
| 6. Informācija par konsultācijām ar privātpersonām | Konsultācijas notika ar atbildīgajām institūcijām. |

Domes priekšsēdētājs  *(personiskais paraksts)* I.Prelatovs